kardosdrur/scandi-wiki huggingface dataset:
Tyge (biskop)

Tyge er navnet på flere danske bisper:

 Tyge (biskop i Børglum, død 1177) (død 1177) – biskop i Børglum (også Toke)
 Tyge (biskop i Aarhus) (død 1272) – biskop i Aarhus (også Tuke)
 Tyge (biskop i Børglum, død før 1345) (død før 1345) – biskop i Børglum (også Tyge Klerk)
Karel van Mander I

Karel van Mander (I) eller Carel van Mander I (alternative stavemåder: Carel van Mandere, Karel Van Mander og Carel Van Mander). (født 1548 i Meulebeke, død 1606 i Amsterdam) var en nederlandsk maler og forfatter af kunstnerbiografier. Hans mest kendte værk er Schilder-boeck som blev udgivet i 1604.

Han grundlagde i 1587 sammen med den hollandske maler Cornelis Cornelisz. van Haarlem et maleriakademi i Haarlem.

Han var fader til Karel van Mander II.

Referencer

Eksterne henvisninger 
 

Forfattere fra Holland
Malere fra Nederlandene
Biografiforfattere
Kunsthistorikere fra Nederlandene
Karel 1
Manieristiske malere
Amalie Smith

Amalie Smith (født 2. november 1985 i København) er en dansk forfatter og billedkunstner. 

Hun tog afgang fra Forfatterskolen i 2009 og dimitterede fra Det Kongelige Danske Kunstakademi i 2015. Amalie Smith debuterede som forfatter i 2010 med hæftet Fabrikken falder på det lille forlag Emancipa(t/ss)ionsfrugten og udgav kort efter hybridromanen De næste 5000 dage på Gyldendal. I 2017 modtog hun Statens Kunstfonds treårige arbejdslegat for sit arbejde som forfatter og billedkunstner.

Priser og udmærkelser 

 N. L. Høyen Medaljen 2023
 Ole Haslunds Kunstlegat 2022
 Treårigt arbejdslegat fra Statens Kunstfonds Legatudvalg for Billedkunst og Litteratur 2017 
 Niels Wessel Bagges Kunstfonds legat 2016
 Kronprinsparrets Stjerndryspris 2015
 Charlottenborglegatet, Annie og Otto Johs. Detlefs' Fond 2015
 Bodil og Jørgen Munch-Christensens debutantpris 2011
 Bukdahls Bet 2011

Udgivelser 

 Thread Ripper, 2020, Gyldendal
 Et hjerte i alt, 2017, Gyldendal
 Marble, 2014, Forlaget Gladiator
 Kollektive læseformer, med Ida Marie Hede, 2013, Distribution After Hand
 Læsningens anatomi, 2012, Forlaget Emancipa(t/ss)ionsfrugten

 I civil, 2012, Gyldendal
 De næste 5000 dage, 2010, Gyldendal
 Fabrikken falder, 2010, Forlaget Emancipa(t/ss)ionsfrugten

Referencer 

Digtere fra Danmark
Personer i Kraks Blå Bog
Karel van Mander II

Karel van Mander (II) (1579 i Kortrijk – 26. februar 1623 i Delft) var en maler og gobelinvæver, som blandt andet arbejdede i Danmark. Han var søn af Karel van Mander I og fader til Karel van Mander III og Cornelis van Mander.

Liv og virke 
Karel blev elev hos sin far og i 1604 blev han ansat som tapettegner ved F. Spierings gobelinvæveri i Delft. I 1613 blev han medlem af Skt. Lukasgildet i Haarlem. Van Mander lærte Christian IV at kende, da kongen besøgte Spierings væveri i 1614 vedrørende en serie gobeliner, der dog ikke blev produceret. Van Mander etablerede sig som selvstændig tapetvæver i 1615, med økonomisk støtte fra den tyske finansmand Nic. Snouckaerts. I 1616 rejste van Mander til Danmark og mødte igen Christian IV. Der blev lavet en aftale om, at van Mander skulle producere 18 gobeliner til Frederiksborg Slot, med motiver fra Christian IV's regeringstid, primært sejren i Kalmarkrigen. Som en del af aftalen var van Mander i Sverige i 1616-17 (på kongens regning) for ved selvsyn at bese Kalmar Slot og andre lokaliteter, der indgik i motiverne. Det var en del af aftalen, at der skulle foreligge skitser til godkendelse i maj 1617, og at gobelinerne skulle leveres i 1619. Dette skete som planlagt, og yderligere fire gobeliner blev leveret i 1620. Ordren til kongen kom også til at omfatte bordtæpper og lignende. Foruden det danske kongehus fik van Mander også andre fyrstelige kunder, blandt andet prinsen af Oranien. Det danske kongehus var imidlertid langsomme med betalingerne, og van Mander fik så store økonomiske problemer, at han måtte give sin oprindelige investor, N. Snouckaerts pant i tilgodehavenderne hos den danske konge. Van Mander døde i 1623 og enken flyttede med sine otte børn til Danmark, hvor hun ville forsøge at få udbetalt familiens tilgodehavender. Det lykkedes hende så godt, at hun fik afregnet med mandens kreditorer og blev i stand til at etablere sig som urtekræmmerske i København. En af sønnerne, Karel van Mander (III) blev senere Kongehusets foretrukne portrætmaler og blev en del af det velhavende københavnske borgerskab.

Karel van Manders gobeliner på Frederikborg Slot blev brugt i Riddersalen ved festlige lejligheder. Da slottet blev besat af svenskerne i 1658 var de tæt på at blive ødelagt - på grund af fremstillerne af svenske nederlag - men de klarede frisag, efter at belejringen af København var slået fejl. I 1668 klagede den svenske ambassadør over dem, og de blev ikke længere brugt. I 1850'erne kom de frem i lyset igen, nu ophængt i forskellige gemakker. Da Frederiksbog Slot brændte i 1859, blev gobelinerne flammernes bytte.

Noter

Eksterne henvisninger 
 

Karel 2
Malere fra Nederlandene
Medlemmer af Sankt Lukasgildet
Personer i Dansk Biografisk Leksikon
Personer fra Kortrijk
Hanved Skov

Hanved Skov (på tysk Handewitter Forst) er en cirka 590 hektar stor skov beliggende sydøst for Hanved (Vis Herred) i Sydslesvig i den nordtyske  delstat Slesvig-Holsten. Skoven grænser mod øst til Gl. og Ny Skovkro, mod syd til Hyllerup og mod vest til Christianshede og Hanvedmark med Hanved Koloni. Skellet til landsbyen Veding markeres historisk gennem gaden Kirkevrå (Kirkwrahe). I den nordøstlige del skæres skoven af motorvejen A7 / E45. Hanved Skov er første gang nævnt 1558 og var indtil 1864 kongelig-dansk domæneskov med 979 tdr. land. Arealet i skovens nordvestlige udkant kaldes også for Hanvedbusk. 

Skoven består i dag langt overvejende af nåletræer. Det er især hurtigvoksende træarter som rødgran, sitkagran, douglasgran og ædelgran, der i stor udstrækning dominerer arealet i forhold til f.eks. bøg- og egetræer. De udgør cirka 70 % af den samlede træbestand. Men der arbejdes på at øge andelen af løvskov, især efter at skoven under oktoberstormen 2013 mistede en femtedel af sine træer. Det antages, at blandeskov er mindre sårbare end monokulturer. Højeste punkt i skoven er med 62 m Trimmelbjerg (Trommelberg). Navnet henføres til verbum trimle, på angeldansk også udtalt som tromle.

I Hanved Skov findes flere skovveje og flere afmærkede vandrestier såsom Rødeline eller Jyskline. Der er også en skovbørnehave.

Eksterne henvisninger

Noter 

Skove i Sydslesvig
Hanved
Theofanes grækeren

Theofanes grækeren (russisk: Феофан Грек, græsk: Θεοφάνης), født omkring 1340 i Konstantinopel, Byzantinske Rige ,døde omkring 1410, var en byzantinsk (græsk) kunstner , og en af de største ikonografer i Storfyrstendømmet Moskva. Han var lærer og mentor af den store Andrej Rubljov.

Theophanes blev født i Konstantinopel. Han flyttede i 1370 til Novgorod, og i 1395 til Moskva.

Nogle værker

Fresko

Ikoner 
Det er tvivlsomt, om Theophanes virkelig er kunstneren bag disse værker.

Eksterne henvisninger 

Malere fra Rusland
Malere fra Grækenland
Ernst Ocwirk

Ernst Ocwirk (7. marts 1926 - 23. januar 1980) var en østrigsk fodboldspiller (central midtbane) og -træner, der var anfører for det østrigske landshold, der vandt bronze ved VM i 1954 i Schweiz.

Ocwirk spillede på klubplan primært for Austria Wien i hjemlandet, samt for italienske Sampdoria. Tiden hos Austria var meget succesfuld, og Ocwirk var med til at vinde hele fem østrigske mesterskaber med klubben. Han var i en årrække klubbens anfører, en rolle han også havde i sin tid i Sampdoria.

Ocwirk spillede 62 kampe og scorede seks mål for det østrigske landshold. Han var anfører på det østrigske hold, der vandt bronze ved VM i 1954. Han spillede alle holdets kampe i turneringen, og scorede to mål, heriblandt ét i bronzekampen mod Uruguay.

Efter sit karrierestop fungerede Ocwirk også som træner. Han stod i spidsen for både Austria Wien og Sampdoria, og var også ansvarshavende i FC Köln og Admira Wacker. Han døde af sklerose i 1980, i en alder af 53 år.

Referencer 

Fodboldspillere fra Østrig
Deltagere ved verdensmesterskabet i fodbold 1954
Fodboldspillere fra Austria Wien
Fodboldspillere fra UC Sampdoria
Fodboldtrænere fra Østrig
Personer fra Wien
Robert Körner

Robert Körner (21. august 1924 - 22. juni 1989) var en østrigsk fodboldspiller (angriber) og -træner. Han var en del af det østrigske landshold, der vandt bronze ved VM i 1954 i Schweiz.

Körner spillede hele sin aktive karriere, fra 1942 til 1958, for hovedstadsklubben Rapid Wien. Han var med til at vinde hele syv østrigske mesterskaber med klubben.

Körner spillede desuden 16 kampe og scorede ét mål for det østrigske landshold. Han var, med blandt andet sin bror Alfred Körner som holdkammerat, med på det østrigske hold, der vandt bronze ved VM i 1954 i Schweiz.

Efter sit karrierestop fungerede Körner som træner. Af fire omgange stod han i spidsen for Rapid Wien, som han førte til mesterskaber i både 1960 og 1964. Han havde også en periode som cheftræner hos tyske Mannheim

Referencer 

Fodboldspillere fra Østrig
Deltagere ved verdensmesterskabet i fodbold 1954
Fodboldspillere fra Rapid Wien
Fodboldtrænere fra Østrig
Josie Barbette

Josie (Josias) Barbette (døbt 16. september 1657 i Strasbourg – begravet 2. januar 1731 i Reformert Kirke i København) var en fransk-dansk miniatur- og emaljemaler.

Han var søn af guldarbejderen Frédéric Barbette og Marguerite født Basseschin, var formodentlig uddannet af faderen, indvandrede fra Strasbourg i Christian V's tid og nævnes fra 1691 hyppigt i de kongelige regnskaber. Efter 1685 havde han sandsynligvis været i Schweiz, hvor han ernærede sig som emaljemaler. Derfra er Barbette antagelig kommet via Kassel til København, hvor han var bosat fra 1690. 

Af hans talrige og fint udførte arbejder kan nævnes: Christian V og Sophie Hedevig (Rosenborg), Eva med æblet (1694), syv stykker af Dyderne (1695, de seks på Rosenborg). Fra 1729 var Barbette kirkeforstander i den reformerte menighed. Frederik IV benyttede kun sjældent Barbette, som i sin høje alderdom levede i meget trange kår. Han boede 1728 til leje i et fattigt hus i Antonistræde. 

Han blev gift 1. november 1694 i København med Anna Catherina Flockenius (begravet 28. marts 1741 i Reformert Kirke), datter af nederlandsk præst i Frankenthal Gerhard Vosmar Flockenius og Jacomyna Bosch eller Adelheid Heueschin (Hausen). Ægteskabet var barnløst.

Et elfenbensrelief forestillende Barbette er udført af Jean Cavalier (Nationalmuseet).

Kilder 

 
 

Malere fra Danmark
Miniaturmalere
Danskere i 1600-tallet
Danskere i 1700-tallet
Franskmænd i 1600-tallet
Personer fra Strasbourg
Huguenotter
Angel Egnsmuseum

Angel Egnsmuseum (på tysk: Landschaftsmuseum Angeln) er et friluftsmuseum beliggende i Undevad ved udkanten af Langballe i Angel. Museumskonceptet går ud fra ideen, at integrere hele landsbyen og dens indbyggere i et levende museumslandsby med det formål at bevare sporene fra tidligere landbymiljø. Museet blev åbnet i 1993. I forvejen blev der gennemført omfattende restaureringsarbejder i landsbyen og gamle åløb blev reetableret. 

Museet består af i alt fem historiske bygninger fra området, som er spredt som museumsøer over hele landsbyen. Ved indgangen til museumslandsbyen ligger Marxengaard, som flyttedes hertil fra Sønderbrarup. Gården er fra 1626 og kombinerer byggeelementer fra nordtysk hallehus og sønderjysk gård. Fra Marxengård fører rundstien op til et røgeri fra 1894. Midt i landsbyen ligger en rekonstrueret vanddrevet smørmølle, der fra 1862 til 1920 blev brugt i forbindelse med produktion af smør og ost. Her kan ses, hvordan vandet stemmes op i mølledammen og driver et overfaldsvandhjul, som inde i mejeribygningen bevæger en roterende smørkærne. Møllen Fortuna er en nederlandsk kornmølle fra 1878 og ligger ophøjet over resten af landsbyen. Den femte bygning er Christensens Lade fra 1895. Den hørte tidligere til en firelænget gård og har siden 1993 været brugt som udstillingshal for gamle landbrugsredskaber og -maskiner.

Billeder

Eksterne henvisninger 

 Museets hjemmeside

Egnsmuseum
Sydslesvig
Museer i Tyskland
Fjordavisen.nu

Fjordavisen.nu er en elektronisk privatejet lokalavis i Hadsund, med relation til Mariagerfjord og omegn. Den startede med at komme i 2011.

Netavisen er reklamefinansieret, og udgives ikke sammen med en papiravis.

Fjordavisen.nu har mellem 500 og 1000 besøgende om dagen.

Ejer og ansvarshavende er Allan Thygesen

Eksterne henvisninger 
 Netavisens officielle hjemmeside

Kilder 

Netaviser fra Danmark
Mariagerfjord Kommune
Virksomheder i Hadsund
Etableret i 2011
Edwin Rahrs Vej (motortrafikvej)

Edwin Rahrs Vej  er en vej i Brabrand fra Åby Ringvej til motorvejen mod Silkeborg, hvoraf ca. er 1,6 km er to-sporet motortrafikvej, der går fra Herningmotorvejen til Aarhus V. Motortrafikvejen er en vestlig indfaldsvej indtil Aarhus, og blev anlagt i 2003 og skabte forbindelse til motorvejen, samtidig med åbningen af Herningmotorvejen mellem Aarhus og Låsby. 

Vejen starter i den store rundkørsel hvor Herningmotorvejen slutter og føres mod øst. Vejen passerer Logistikparken, hvor der er forbindelse til et erhvervsområde og Logistikparken Aarhus. Vejen forsætter derefter, og passerer jernbanen mellem Aalborg og Aarhus. Den forsætter nord om Brabrand og ender i Åby Ringvej (kaldet ydre ringvej). .

Kilder 

Bygninger, konstruktioner og anlæg i Aarhus Kommune
Motortrafikveje i Danmark
Afrikansk hårløs

Afrikansk hårløs kaldes også Abyssinier sand terrier er en mellemstor terrier-lignende hund, der primært har været brugt som en jagthund på rotter og andre små skadedyr, men den lever for det meste som pariahhund og er ikke nødvendigvis en terrier. Racen anerkendt af Continental Kennel Club, men ikke af nogen anden stambogregister.

Referencer 

Hårløs
Amerikansk hårløs terrier

Amerikansk hårløs terrier eller Hårløse rotte terrier, er en lille mellemstor moderne hårløse terrier, skabt i USA i slutningen af 1900. Det er også en af kun et par hårløse hunderacer i verden.

Terriere
Hårløs terrier
Alfred Körner

Alfred Körner (født 14. februar 1926 i Wien, Østrig, død 23. januar 2020) var en østrigsk fodboldspiller (angriber). Han vandt bronze med det østrigske landshold ved VM i 1954 i Schweiz.

Körner spillede på klubplan størstedelen af sin karriere hos hovedstadsklubben Rapid Wien, hvor han var tilknyttet i hele 17 sæsoner. Han var med til at vinde hele syv østrigske mesterskaber med klubben.

Körner spillede desuden 47 kampe og scorede 15 mål for det østrigske landshold. Han deltog ved både VM i 1954, hvor østrigerne vandt bronze, samt ved VM i 1958. Ved 1954-slutrunden var hans bror, Robert Körner også blandt spillerne.

Referencer 

Fodboldspillere fra Østrig
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Fodboldspillere fra Rapid Wien
Personer fra Wien
Fredbjørn Bjørnsson

Fredbjørn Bjørnsson (10. september 1926 i København – 29. december 1993 smst) var en dansk solodanser og koreograf ved Det Kongelige Teater fra 1949.

Hans mest kendte partier i balletforestillingerne Coppelia som Frantz og Coppelius, i Napoli som Gennaro og Giacomo, i Graduation Ball som kadetten og generalen og i Et Folkesagn som Viderik.

Fredbjørn Bjørnsson havde under uddannelsen studieophold i Paris, London og New York. Han havde tourneer i USA, Mellem- og Sydamerika, Island og New Zealand. Ham underviste ved Den Kongelige Danske Ballet, og var gæstelærer i Canada, USA og Sverige. Han har også medvirket i flere danske tv-produktioner.

Han blev Ridder af Dannebrogordenen 1961 og siden Ridder af 1. grad.

Han er begravet på Garnisons Kirkegård.

Eksterne kilder/henvisninger 

 
 Om Fredbjørn Bjørnsson på Dansk Biografisk Leksikon
 Kraks Blå Bog 1987.

Balletdansere fra Danmark
Koreografer fra Danmark
Riddere af 1. grad af Dannebrog
Personer fra København
Danskere i 1900-tallet
Personer i Dansk Biografisk Leksikon
Personer i Kraks Blå Bog (afdøde)
Bellamy Young

Bellamy Young (født 19. februar 1970) er en amerikansk skuespiller og producer. Hun er bedst kendt for sin rolle som Mellie Grant i Scandal (2012-).

Referencer

Eksterne henvisninger 

 
 

Skuespillere fra North Carolina
Michio Kaku

Michio Kaku (, Kaku Michio; født 24. januar 1947 i San Jose, Californien) er en amerikansk teoretisk fysiker. Han er forfatter til flere bøger, både faglitteratur og populærvidenskablige. I en af Kakus mest succesfulde bøger Physics of the Impossible beskrives fænomener som tidsrejser og ormehuller. Han optræder også hyppigt i medierne i USA om globale spørgsmål, såsom oprydningen ved atomkraftværkerne efter jordskælvet ved Sendai 2011.

Tidlige liv og uddannelse 
Kaku blev født i San Jose og er efterkommer af japanske immigranter. Hans bedstefar var kommet til USA for at arbejde og var i San Francisco under jordskælvet i 1906. Hans far blev født i Californien, men blev uddannet i Japan og talte kun lidt engelsk. Kakus forældre mødtes, da de under interneringen af japanere blev sat i Tule Lake War Relocation Center, hvor hans bror blev født.

Mens han modtog undervisning på Cubberley High School i Palo Alto, forsøgte han at samle en partikelaccelerator i sine forældres garage til et videnskabsprojekt, med formålet at skabe en "gammastråle stærk nok til at skabe antistof".

Kaku graduerede i 1968 summa cum laude fra Harvard University og modtog sin ph.d. ved Cal i 1972.

Under Vietnamkrigen modtog Kaku grundkamptræningen i Fort Benning i Georgia og den advancerede i Fort Lewis i Washington, men krigen sluttede før han blev udsendt.

Privatliv 
Kaku er gift med Shizue Kaku og har to døtre, Alyson og Michelle.

Udvalgt bibliografi

Referencer

Eksterne henvisninger 

 mkaku.org, Officielt website
 Kakus' foredrag i Boston den 23 marts 2011 i Museum of Science; .
 

Fysikere fra USA
Teoretiske fysikere
Personer fra Californien
Riesending-grotten

Riesending grotten () er en 1148 meter dyb og 19,2 kilometer lang grotte i Untersberg og er den dybeste i Tyskland. Grotten blev opdaget i 1996, og dens navn betyder på tysk "stor ting". Den blev kendt i offentligheden under den meget komplicerede redning af 52-årige Johann Westhauser der var blevet skadet ved nedstyrtning af sten dybt i hulen i juni 2014.

Referencer 

Grotter
Tysklands geografi
Niels Lassen (herredsfoged)

Niels Lassen (11. maj 1525 - 18. oktober 1600) var en herredsfoged i Nørre Horne Herred, søn af Johanne Bertelsdatter og Las Michelsen, der bestred selvsamme embede forinden. Han endte med at blive halshugget på Tinghøj og var egentlig dømt til hjul og stejle, men hans familie betalte sig fra dette. Årsagen til dommen skulle angivelig være, at han havde taget skylden for et mord, som hans søn Christen Nielsen skulle have begået.

Niels Lassen var 3. juli 1547 viet til Maren Nielsdatter.

Eksterne henvisninger  
 Rettergangen

Herredsfogeder fra Danmark
Danskere i 1500-tallet
Personer henrettet ved halshugning
I.C. Jacobsen (atlet)

I.C. Jacobsen var en dansk atlet medlem af Københavns FF (senere Københavns IF) som 1899 satte dansk rekord i højdespring med 1,62 meter.

Højdespringere fra Danmark
Atleter fra Københavns IF
Danskere i 1800-tallet
Georg Vilhelm Müller

Georg Vilhelm Johannes Müller (17. november 1868 Tommerup-?) var en dansk snedkermester, kunstsnedker og møbelfabrikant, roer og atlet medlem af Københavns FF (senere Københavns IF) som 1895 satte dansk rekord på 2000 meter med 6:22,6., som roer roede han på Københavns Roklubs "Müllerske hold" med brødrene I. P. Müller (1866 - 1938), Christoffer Müller (1871-1963), Paul Müller (1873-1950) og Benjamin Müller (1875- ), som bl.a. vandt datidens fornemste trofæ, Øresundspokalen, seks gange. Brødrene var sønner til sognepræst Georg Vilhelm Müller (1816-1898)

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Mellemdistanceløbere fra Danmark
Atleter fra Københavns IF
Roere fra Danmark
Personer fra Tommerup
Fabrikanter fra Danmark
N.P. Hansen

N.P. Hansen var en dansk atlet medlem af Københavns FF (senere Københavns IF) som 1893 satte dansk rekord på 5000 meter med 17:22,2.

Langdistanceløbere fra Danmark
Atleter fra Københavns IF
Danskere i 1800-tallet
Peter Sørensen (atlet)

Peter Sørensen var en dansk atlet medlem af Københavns FF (senere Københavns IF) som 1896 satte dansk rekord på 2 engelske miles med 10:39,0. Rekorden stod i to år til klubkammeraten Poul Harboe-Christensen forbedrede den med 6,6 sekunder.

Eksterne kilder/henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Noter 

Mellemdistanceløbere fra Danmark
Atleter fra Københavns IF
Danskere i 1800-tallet
Xandramella

Xandramella er en slægt af sommerfugle i familien Geometridae (målere).

Referencer 
 Natural History Museum Lepidoptera genus database

Sommerfugle
Østergårdskov

Østergårdskov (også Fiskerskov, på tysk Oestergaarder Wald eller Fischerwald) er en cirka 24 hektar stor skov beliggende ved Stenbjerg i Sydslesvig ud mod Gelting Bugt. Området hører administrativt under Stenbjerg i Slesvig-Flensborg kreds i delstaten Slesvig-Holsten i det nordlige Tyskland. I den danske tid hørte skoven under Stenbjerg Sogn. Skoven har sit navn efter det nærliggende Østergaard gods. Området består af blandingskov med primært naturligt forekommende løvskovstræer som bøg, eg og asketræ. Desuden findes der enkelte bevoksninger af birk og bævreasp. Dertil kommer hurtigvoksende træarter som rødgran, sitkagran og douglasgran.

Skoven er privatejet, men den er åben for offentligheden. Skovområdet byder på et godt udbygget stisystem med adgang til stranden. Der er også anlagt lærestier med informationstavler, der fører gennem arealet. I 2015 blev skoven udnævnt som Årets skov. Ikke langt fra skovområdet ligger Gelting Birk.

Noter 

Skove i Sydslesvig
Angel
Rutherford Aris

Rutherford "Gus" Aris (født 15. september 1929, død 2. november 2005) var en kemiingeniør og en Regents Professor emeritus i Kemiteknik ved University of Minnesota.

Bibliografi 

Kemikere fra USA
Fredskov (Lyksborg)

Fredskov (dansk) eller Friedeholz (tysk) er en af skovene omkring Lyksborg i det nordlige Tyskland. Den cirka 300 hektar store skov er beliggende nord for Lyksborg by. Skoven afgrænses mod nord af Skovsende, søen Ny Pugum og Kobbelløkke, mod øst af Bogholm og mod sydvest af selve Lyksborg by og Svendå-dalen. Området var tidligere hertuglig jagtareal og blev i 1779 kongelig skov. Skovafsnitet ved Kobbelløkke kaldes også for Kadum.

Skoven er op til i dag statsejet og består af en broget blanding af løv- og nåleskov. Af løvtræer findes især arter som bøg og ask. Andelen af nåletræer er dog efterhånden betydelig reduceret. Nord for skoven findes den nu udtørrede sø Gammel Pugum. Skoven dyrkes efter naturnære driftsprincipper og under stor hensyntagen til de mange skovgæster. Der er flere anlagte veje og befæstede stier, der fører igennem skovområdet. Karakteristisk er de mange dødishuler og forhøjninger. Skovens største forhøjning er den 39,5 m høje Vindelsten (også Vindeltrappe, på tysk Windelberg), som er formet som en vindeltrappe. Kendt er også Jægerbjerget. I Skoven findes desuden ti gravhøje fra bondestenalderen, blandt andet ent stenhøj med gravkammer ved Eleng (på tysk Elfenwiese → Elvereng).

Navnet Fredskov blev første gang nævnt i 1745. Navnet beskriver en fredede (indhegnede) skov. Efter en anden forklaring har skoven sit navn fra fredskovsforordningen fra 1805, hvori det bestemmes, at der ikke må hugges mere, end tilvæsten igen kan erstatte, så skovene bevares. I Lyksborg skulle navnet efterhånden blive et egenavn . Den ældre form Kadum er afledt af oldnordisk kati for et lille skib. Navnet passer godt med stedets beliggenhed ved Pugum Sø, som forhen var en bugt eller vig af Flensborg Fjord.

Eksterne henvisninger

Referencer 

Lyksborg
Angel
Skove i Sydslesvig